Cidlinský hřeben

Prírodná pamiatka Cidlinský hřeben (ev.č. 1989) zahŕňa kopce Kozlov () a Cidlinská Hůra () severne od dediny Cidlina v okrese Jičín. 

 Ochrana 
Predmetom ochrany územia sú veľké plochy prirodzených lesných porastov na prudkých svahoch Kozlovského chrbta a Cidlinskej hůry, ktoré sú zachovalým zvyškom kedysi hojných lesných porastov v tejto oblasti. 

 Geológia 
Územie zaberá časť Táborského chrbta na juhovýchodnom okraji geomorfologického celku Ještědsko-kozákovský hřbet. Prelomové údolie horného toku Cidliny delí územie do dvoch častí. Severozápadnú časť vypĺňajú čiastkovo chrbát s hradným vrchom Kozlov a južné výbežky vrchu Ředice (), juhovýchodnú časť chrbát Hůry. Podkladom sú prevažne karbónske melafýry miestami prestúpené tufmi a aglomerátmi. V eróznych zárezoch (napr. v údolí Cidliny) sú odkryté permské sedimenty, najmä červenohnedé pieskovce a zlepence vrchlabského súvrstvia, prípadne vrchnokriedový pieskovec. Na svahoch a ich úpätiach ležia štvrtohorné kamenitohlinité a kamenitopiesčité sedimenty.

 Flóra 

 Fauna 
Prirodzené zloženie porastov poskytuje vhodné podmienky pre výskyt radu vzácnejších druhov vtákov, napr. muchárik čiernohlavý, holub plúžik, sova obyčajná alebo kôrovník dlhoprstý.
Faunu bezstavovcov tvoria podhorské druhy zachovaných zmiešaných lesov. V bukových porastoch a na mokraďových a rašelinných biotopoch je vyšší podiel horských druhov.
Na prudkých stráňach s juhozápadnou expozíciou nachádzame aj teplomilné druhy napr. cikádku kôrovú. Z chránených chrobákov tu bol pozorovaný roháč veľký a päť druhov bystrušiek.
Hojné sú tu kupolovité mraveniská chráneného mravca lesného Formica polyctena, ktoré dosahujú výšku až 1 m a priemer až 3 m. 

 Referencie 

 Pozri aj 
 Zoznam chránených území v okrese Semily
 Zoznam chránených území v okrese Jičín

 Iné projekty 

 Externé odkazy 
 Nariadenie Okresného úradu Jičín o zriadení chráneného územia
 Na stránke Geopark Český ráj.cz 

 Zdroj 

Kategória:Chránené územia v okrese Jičín
Kategória:Chránené územia v okrese Semily
Kategória:Ještědsko-kozákovský hřbet
Kategória:Lesy v Česku
Kategória:Kněžnice
Kategória:Železnice (okres Jičín)